ddrg/super_eurlex huggingface dataset:
12.

Súhlasíme s pripomienkami Dvora audítorov. Od roku 2011 inštitút EIGE uplatňuje systém primeraného podávania správ o plnení rozpočtu a jeho monitorovania. Tak, ako sa o tom diskutovalo s Dvorom audítorov v roku 2011, pokiaľ ide o prenosy finančných prostriedkov, inštitút EIGE zaviedol pre jednotlivé hlavy prijateľné stropy, napr.: hlava I do 10 %, hlava II do 20 %, hlava III do 35 %. Vzhľadom na počiatočnú fázu existencie inštitútu sme v roku 2001 očakávali a v roku 2012 stále očakávame, že dosiahneme vyšší percentuálny podiel prenosov finančných prostriedkov, predovšetkým v hlave III – (operatívne činnosti). Od roku 2013 začne inštitút EIGE fungovať v rámci týchto stropov.
11.

Agentúra súhlasí s analýzou Európskeho dvora audítorov, ktorá sa týka prenosov v hlave II. Prevažná časť prenosov v hlave II je určená na zriadenie stredísk na monitorovanie bezpečnosti systému Galileo vo Francúzsku a Spojenom kráľovstve, ktoré majú začať svoju činnosť v lete 2013. GSA sa rozhodla začať s projektovými prípravami už v roku 2012, keďže je to komplexný projekt z hľadiska bezpečnosti, informačných technológií, logistiky a právnej podpory. V tejto súvislosti správna rada schválila na svojom zasadnutí v novembri 2012 presun značnej časti rozpočtových prostriedkov do hlavy II, aby potrebné rámcové zmluvy boli včas k dispozícii. Ďalší značný objem prenosov sa týka presídlenia agentúry z Bruselu do Prahy v septembri 2012. V niektorých prípadoch agentúra dostala objednané tovary alebo služby od dodávateľov až začiatkom roka 2013 alebo faktúry za tovary alebo služby dodané v roku 2012 prišli v roku 2013. Ak by sa neboli vyskytli osobitné okolnosti v roku 2012, podiel prenosov v hlave II by predstavoval približne 14 % rozpočtových prostriedkov.
Produkty a služby v roku 2012 (2011)

69 (64) zistených hrozieb pre zdravie monitorovaných pomocou databázy ohrození nákazlivými chorobami (TTT); 52 (52) týždenných správ o hrozbách nákazlivých chorôb zaslaných 334 (331) príjemcom. Správa je okrem toho od roku 2012 k dispozícii každý týždeň na internetovej stránke centra. Poskytovanie informačnej podpory z oblasti epidemiológie pri 3 (3) veľkých masových podujatiach. Okrem toho sa monitorovali aj 3 (5) výnimočne dôležitých podujatia pre verejnosť. Príprava 6 hodnotení rizika, 16 (17) nových rýchlych hodnotení rizika a 16 (11) aktualizácií rýchlych hodnotení rizika. Vedenie 1 (2) simulačného cvičenia na testovanie pripravenosti a reakcie na nákazlivé choroby. 94 (98) kolegov školených v rámci Európskeho programu odbornej prípravy v oblasti intervenčnej epidemiológie (EPIET). 10 (8) kolegov školených v rámci Európskeho programu verejného zdravia v oblasti mikrobiológie (EUPHEM); 114 (181) odborníkov na verejné zdravie z 30 štátov EÚ-EHP sa zúčastnilo krátkych školiacich modulov centra. 780 000(500 000) návštevníkov webového portálu centra. Uverejnenie 240 (122) vedeckých publikácií. Usporiadanie piateho Európskeho dňa zvyšovania povedomia o antibiotikách za účasti 43 (37) krajín; v snahe poukázať na globálnu solidaritu začal i týždeň zorganizovaný z iniciatívy USA pod názvom „Dozveď sa viac o antibiotikách“(„Get Smart About Antibiotics“), kanadská iniciatíva „AntibioticAwareness.ca“ a austrálsky týždeň zvyšovania povedomia o antibiotikách. 13 (11,2) mil. jedinečných záznamov v databázach TESSy, 1 324(845) aktívnych používateľov z 56 (53) krajín. Posilnený dohľad; integrácia 15 (15) zo 17 vyhradených sietí dohľadu do centra na konci roka 2012; (jedna prestala fungovať a posledná bola externalizovaná). Uverejnenie výročnej epidemiologickej správy. Uverejnenie výročných správ o tuberkulóze, HIV/AIDS a antimikrobiologickej odolnosti. 40 (32) týždenných bulletinov o chrípke/týždenných prehľadov o dohľade nad chrípkou za rok 2012. 34 (27) vedeckých stanovísk na základe žiadosti zúčastnených strán. Usporiadanie šiestej európskej vedeckej konferencie o aplikovanej epidemiológii infekčných chorôb (ESCAIDE) v dňoch 24. – 26. októbra 2012 v Edinburgu s 511 (500) účastníkmi. Usporiadanie prvej konferencie Eurovaccine.net s 200 účastníkmi. Týždenné uverejňovanie vedeckého časopisu Eurosurveillance so 14 000(13 302) internetovými odberateľmi. Časopis Eurosurveillance získal svoj prvý faktor vplyvu. V roku 2011 získal výborné hodnotenie 6,15, ktorým sa Eurosurveillance radí na šieste miesto na svete spomedzi 70 časopisov v kategórii Infekčné choroby.
19.

Komisia uznáva, že napriek pripomienke adresovanej povoľujúcim úradníkom vymenovaným subdelegovaním vo výročnom oznámení pred uzávierkou sa úroky z platieb predbežného financovania nad 750 000 EUR nie vždy vymáhajú každý rok. GR pre rozvoj a spoluprácu –EuropeAid by však chcelo zdôrazniť, že úroky získané z predbežného financovania sa vždy zohľadňujú pri stanovení finančnej situácie pred uzavretím zákaziek. V roku 2013 GR pre rozvoj a spoluprácu –EuropeAid uskutoční osobitné opatrenie v tejto veci: — zašle povoľujúcim úradníkom oznámenie, v ktorom im pripomenie pravidlá nariadenia o rozpočtových pravidlách týkajúce sa tejto problematiky, — podrobne preskúma všetky zákazky s otvoreným predbežným financovaním nad 750 000 EUR ku koncu roka 2012. V prípade predbežného financovania nad 250 000 EUR, ale do 750 000 EUR, umožňuje v súčasnosti miestny systém CRIS FED len znovu pripísať príkazy na vymáhanie do pôvodnej položky výdavkov, čo teda neumožňuje uznať úroky. GR pre rozvoj a spoluprácu –EuropeAid predpokladá, že vývoj systému CRIS umožní uznávanie, čo by podľa harmonogramu malo byť k dispozícii najskôr v októbri 2013.
21.

V roku 2012 bolo hlavnou udalosťou dokončenie budovy K3 včas a v rámci rozpočtu. Keďže bola budova k dispozícii v novembri 2012, premiestňovanie rôznych oddelení Dvora audítorov začalo podľa plánu a niektoré komory Dvora audítorov sa presťahovali do budovy K3 ešte pred koncom roka. Okrem toho sa úspešne zrealizovalo otvorenie novej kancelárie Dvora audítorov v Bruseli. V oblasti IT sa dosiahli niektoré pozoruhodné výsledky: i) celá nová budova K3 bola vybavená „zelenším“, bezpečnejším dátovým strediskom Dvora audítorov a modernou IT infraštruktúrou/telefonickou službou VOIP; ii) hlavný audítorský softvér Dvora audítorov – Assyst2 – bol vyvinutý a otestovaný a iii) uskutočnila sa migrácia intranetu a internetu do SharePoint.
32.

Podľa hostiteľskej dohody podpísanej so Španielskym kráľovstvom 28. júna 2007 mali byť spoločnému podniku sprístupnené stále priestory do júna 2010. Do doby konania auditu (apríl 2012) k tomu však nedošlo.
Odseky 15 – 17.

Spoločný podnik ENIAC sa spolu so spoločným podnikom ARTEMIS už od roku 2010 zapája do procesu zhromažďovania relevantných informácií v spojitosti s postupmi kontroly v členských štátoch ENIAC. V súlade so strategickým plánom kontroly Útvar pre vnútorný audit Európskej komisie (IAS), pôsobiaci v úlohe vnútorného audítora spoločného podniku, v roku 2011 začal konzultácie o zhodnotení toho, či vykonanie stratégií kontroly, ktoré existujú v členských štátoch ENIAC, môže poskytnúť dostatočnú istotu. Útvar pre vnútorný audit EK ukončil hodnotenie iba v roku 2012 so záverom, že tento prístup neposkytne informácie potrebné na dosiahnutie dostatočnej istoty. V dôsledku toho spoločný podnik ENIAC stanovil a začal vykonávať svoj vlastný plán následnej kontroly, ktorý sa má dokončiť do konca roka.
11.

Orgán EIOPA uznáva a chápe obavy, ktoré vyjadril Dvor audítorov. Rozhodnutie o realizácii obstarávania a jeho rozdelení na štyri časti sa však dá odôvodniť zásadami riadneho podnikania, pretože tak získame viac poznatkov o spôsobe ako navrhnúť náš systém, znížime riziko získania nesprávnych služieb a produktov a zabezpečíme dostatočnú úroveň súťaže v hlavnej fáze výberového procesu, čiže v hlavnom obstarávaní. Orgán EIOPA vynakladá veľké úsilie o dodržiavanie a zlepšovanie svojich postupov, o čom svedčia tieto skutočnosti: komisie na hodnotenie ponúk boli vytvorené pre všetky postupy aj vtedy, keď sa to nevyžadovalo, orgán EIOPA sa usiloval nájsť rôznych subdodávateľov pre jednotlivé oblasti, aby sa pripravil na nadchádzajúce verejné súťaže, čo potvrdzuje aj fakt, že v rámci každého postupu bolo vyzvaných viac spoločností na predloženie ponúk ako je minimálny počet. Keďže bol počet prijatých ponúk nízky, nedalo sa predísť tomu, aby niektorí subdodávatelia nedostali zmluvu na viaceré zákazky. Na zefektívnenie súťaže orgán EIOPA rozhodol rozdeliť verejné obstarávanie na štyri časti, aby neskončil jedným poskytovateľom, ktorý by prišiel s riešením na mieru, čo by v podstatne viedlo k tomu, že v hlavnom obstarávaní by nakoniec ostala iba jedna spoločnosť ako jediný vhodný uchádzač.
16.

Približne 101 000 EUR, t. j. 45 % viazaných rozpočtových prostriedkov prenesených z roku 2011, bolo zrušených. Rozpočtové prostriedky na rok 2012 vo výške 545 000 EUR, t. j. 17 % celkových rozpočtových prostriedkov na rok 2012, sa nevyužili a museli byť zrušené. Úroveň viazaných rozpočtových prostriedkov prenesených do roku 2013 bola vysoká a predstavovala 611 000 EUR alebo 19 % celkových rozpočtových prostriedkov. Poukazuje to na ťažkosti v plánovaní a/alebo vykonávaní činností úradu. Prenesené rozpočtové prostriedky v roku 2012 vo väčšine prípadov súviseli s oneskoreným prijatím zamestnancov a chýbajúcim účinným postupom, ktorý by zabezpečil včasné predkladanie a preplatenie nákladov na misie, ktoré žiadajú experti.
Produkty a služby v roku 2012 (2011) (1)

FRANET Počet príspevkov 28 národných kontaktných miest (národných koordinačných stredísk): 185 (29). Počet príspevkov partnerov zodpovedných za medzinárodnú analýzu EÚ: 1 (0). Počet príspevkov partnerov zodpovedných za komparatívnu analýzu: 1 (0). Počet zasadnutí: 3 (2) (1 so 4 účastníkmi, 1 s 10 účastníkmi a 1 s 20 účastníkmi). Správy o výskume Počet správ: 13 (26) plus 23 (113) jazykových verzií. Počet zasadnutí: 2 (11). Výročné správy: 2 (2) plus 3 (2) jazykové verzie Výročná správa – zhrnutie: 1 (1) plus 2 (4) jazykové verzie. Stanoviská FRA: 3. Informačné letáky: 11 (10) plus 118 (149) jazykových verzií. Materiály netýkajúce sa výskumu Rôzne publikácie agentúry FRA: 5 (5) plus 31 (27) jazykových verzií. Plagáty: 20 (1). Hlavné konferencie a podujatia Konferencia o základných právach: 1 (1). Podujatie Deň diverzity: 1 (1). Sympózium FRA: 1 (1). Zasadnutie fóra pre základné práva: 1 (0). Spoločný seminár s (dánskym) predsedníctvom EÚ: 1 (0). Spolupráca s inštitúciami a orgánmi na úrovni EÚ a členských štátov Členské štáty: 7 (13). Rada EÚ: 9 (9). Európska komisia: 12 (18). Európsky parlament: 20 (10). Súdny dvor EÚ: 1 (1). Výbor regiónov: 1 (3). Európsky hospodársky a sociálny výbor: 1 (1). Európsky ombudsman: 1 (0). Fórum pre základné práva: 3 (3). Rada Európy: 24 (10). OBSE: 2 (3). Organizácia Spojených národov: 2 (2). Špecializované orgány (národné inštitúcie pre ľudské práva a orgány pre rovnosť): 3 (4). Iné zasadnutia a okrúhle stoly: 12 (20).
Produkty a služby v roku 2012 (2011)

Komunikácia — Usporiadanie dvoch informačných dní, účasť na 16 informačných dňoch usporiadaných národnými agentúrami/štruktúrami a niekoľko ďalších informačných zasadnutí v Bruseli, aktualizácia databázy EVE (1) o výsledky projektov, usporiadanie podujatí v spolupráci so zodpovedajúcimi generálnymi riaditeľstvami (GR). — Úvodné stretnutia nových koordinátorov projektov a partnerov boli usporiadané v Bruseli. — Tematické skupinové zasadnutia a stretnutia s koordinátormi projektov sa konali na rôznych miestach. Výberové konania — Uverejnilo sa 28 výziev na predkladanie návrhov a 1 oznam o vyhlásení verejnej súťaže. — Na internetovej stránke agentúry boli uverejnené príslušné podrobné informačné dokumenty (alebo opisy) vybraných návrhov (zhrnutia). — Riadenie približne 13 000 prijatých návrhov. — Výber približne 3 500 projektov a 439 univerzitných chárt Erasmus. Monitorovacie návštevy — Agentúra zorganizovala viac než 431 následných stretnutí (na mieste alebo v Bruseli) s účastníkmi projektov na monitorovanie realizácie projektov. Opatrenia na zjednodušenie — Rozšírilo sa používanie elektronických formulárov na viacero opatrení, t. j. 75 % všetkých prihlášok. — Rozšírilo sa zjednodušené uzatváranie zmlúv (rozhodnutia namiesto dohôd o grante) v prípade niektorých opatrení. — Spresnila sa metóda výpočtu paušálnou sumou a bola uplatnená pri viacerých opatreniach — Častejšie sa využívali zasadnutia expertov na diaľku a hodnotenia projektov na diaľku na hodnotenie opatrení. — Audítorské osvedčenia boli vypracované na zjednodušenie finančného výkazníctva a budú postupne nasadzované. — Súbor finančných informácií na zlepšenie usmernení pre príjemcov bol dokončený a sprístupnený. Spolupráca so zodpovedajúcimi generálnymi riaditeľstvami — Zorganizovanie štyroch zasadnutí riadiaceho výboru. — Pravidelné koordinačné zasadnutia k delegovaným programom s prevádzkovými riaditeľmi zodpovedajúcich generálnych riaditeľstiev (tri zasadnutia ročne). — Pomoc zodpovedajúcim generálnym riaditeľstvám pri príprave ďalšej generácie programov. — Poskytovanie informácií o realizácii programu Komisii na požiadanie. — Podieľanie sa na 2. priebežnom hodnotení agentúry vrátane podpory prieskumu spokojnosti žiadateľov a príjemcov. — Úzka spolupráca so zodpovedajúcimi GR na príprave nových programov na roky 2014 – 2020. Podpora politiky — Priebežná správa siete Eurydice pre podporu politiky v oblasti vzdelávania; bola rozšírená aj o oblasť mládeže. — Niekoľko správ vypracovaných oddelením Eurydice. Audity Vykonalo sa 120 auditov v rámci plánu auditov na rok 2011. 114 nových auditov je naplánovaných v rámci plánu auditov na rok 2012. Zmluvy a projekty 5 027 podpísaných zmlúv, 4 738 ukončených projektov. Mandát — Mandát agentúry bol predĺžený v roku 2013. Predĺženie schválila Komisia v decembri.
16.

Pokiaľ ide o správu rozpočtu, ktorú predstavuje pracovný program orgánu ESMA v oblasti IT, treba poznamenať, že tento pracovný program v oblasti IT bol v roku 2012 založený na požiadavkách vyplývajúcich z právnych predpisov, ktoré boli stále predmetom rokovaní inštitúcií EÚ. Záverečné rokovania týkajúce sa niektorých z týchto legislatívnych ustanovení mali počas roka vplyv na pracovný program v oblasti IT, ako aj plán na verejného obstarávania.
c)

Produkty a služby v roku 2012
12.

V súlade so stratégiou orgánu v oblasti IT, ktorú vytvorila predchádzajúca organizácia (9), základné počítačové systému EBA spravuje externý poskytovateľ IT (10) do decembra 2013. To predstavuje riziko z hľadiska obmedzenej kontroly a dohľadu orgánu nad vlastnými systémami IT.
13.

Na krytie rôznych druhov výdavkov sa počas úvodnej fázy fungovania úradu EASO a pred získaním finančnej nezávislosti prijalo niekoľko predbežných záväzkov. Pred získaním finančnej nezávislosti sa prijalo rozhodnutie, že sa ich viazanosť nezruší. S cieľom zabezpečiť, aby boli (prípadne nevybavené) žiadosti o platbu vzťahujúce sa na rok 2012 zahrnuté do rozpočtového záväzku sa na konci roku 2012 rozhodlo o prenesení týchto záväzkov do roku 2013. Úrad EASO v súčasnosti nepretržite sleduje využívanie rozpočtových záväzkov. To zabezpečí správny prenos prostriedkov do roku 2014.
13.

Celková miera viazaných rozpočtových prostriedkov bola 95 %. V prípade hlavy I (výdavky na zamestnancov) to bolo 96 %, v hlave II (administratívne výdavky) 95 % a v hlave III (prevádzkové výdavky) 89 %. Prenosy viazaných rozpočtových prostriedkov však boli vysoké v hlave III na úrovni 46 %. Hoci je to čiastočne odôvodnené viacročným charakterom činností agentúry a prenosy zaradené do vzorky Dvora audítorov boli odôvodnené, takáto vysoká miera je v rozpore so zásadou ročnej platnosti rozpočtu.
Tento vysoký počet rozpočtových prevodov poukazuje na nedostatky v plánovaní a plnení rozpočtu a je v rozpore so zásadou špecifikácie rozpočtu.

2011

Úrad zakúpil novú budovu pre ústredie v decembri 2011 za 36,8 mil. EUR. Túto sumu bude splácať štvrťročne počas 25 rokov, pričom výsledné úroky dosiahnu výšku 18,5 mil. EUR. Dvor audítorov sa pýta, či nebolo možné, aby rozpočtové orgány našli lacnejšie riešenie, ktoré by bolo v súlade so zásadou riadneho finančného hospodárenia a zabezpečilo by úplné dodržiavanie nariadenia o rozpočtových pravidlách.
11.

Agentúra súhlasí s tým, že výška prenesených rozpočtových prostriedkov v hlavách II a III je pomerne vysoká. Chcela by však informovať Dvor audítorov, že rozhodnutie o presunutí niektorých výdavkov, pôvodne zahrnutých do rozpočtu na rok 2013, do rozpočtu na rok 2012 sa prijalo s úplným súhlasom riadiaceho výboru. V skutočnosti bol tento krok potrebný na zníženie rozpočtovej záťaže, ktorú predstavoval už aj tak veľmi tesný rozpočtový rámec na rok 2013, ako aj v záujme čo najefektívnejšieho použitia rozpočtových prostriedkov na rok 2012 v súlade so zásadou riadneho finančného hospodárenia.
15.

Bez spochybnenia celkových mier plnenia, ktoré uviedol Dvor audítorov, by spoločný podnik chcel poukázať na to, že v prípade prevažnej časti jeho prevádzkových výdavkov (1) skutočná miera plnenia v prípade viazaných rozpočtových prostriedkov predstavovala 97 %, kým miera v prípade platobných rozpočtových prostriedkov bola 84 %. Spoločný podnik dostal ďalšie žiadosti, ktoré ešte neboli ku koncu roku validované, pričom ich hodnota predstavovala 5 %. Tým by sa skutočná miera plnenia zvýšila na 89 %, čo by poukazovalo na dôraznejšie vykonávanie činností. Spoločný podnik uznáva, že v prípade výdavkov týkajúcich sa výziev na predkladanie návrhov je potrebné zaviesť ďalšie zlepšenia, aby spoločný podnik mohol včas uzavrieť väčší počet správ a dosiahnuť celkovo vyšší objem platobných rozpočtových prostriedkov (2). V prípade posledných výziev spoločný podnik vo všeobecnosti zaznamenal klesajúci trend, a to vďaka tomu, že sa neustále usiloval zlepšovať pracovné postupy a procesy za účelom skrátenia času do udelenia grantu. Priemerný čas od uverejnenia výzvy na predkladanie návrhov SP1-JTI-CS-2012-01, ku ktorému došlo 13. januára 2012, do podpísania dohody o grante predstavoval v skutočnosti 278 dní (9,1 mesiaca).
Kompetencie spoločného podniku stanovené v nariadení Rady (ES) č. 521/2008, zmenenom a doplnenom nariadením Rady (EÚ) č 1183/2011

Ciele Spoločný podnik pre palivové články a vodík prispieva k vykonávaniu siedmeho rámcového programu, a najmä tém „Energetika“, „Nanovedy, nanotechnológie, materiály a nové výrobné technológie“, „Životné prostredie (vrátane zmeny klímy)“ a „Doprava (vrátane aeronautiky)“ špecifického programu „Spolupráca“. Jeho úlohou je najmä: a) zamerať sa na to, aby sa Európa v celosvetovom meradle dostala v oblasti technológie palivových článkov a vodíkovej technológie na popredné miesto a umožniť prelomové preniknutie týchto technológií na trh, a tak dovoliť komerčným silám pôsobiacim na trhu, aby sa stali hnacou silou tvorby podstatných potenciálnych verejných prínosov; b) koordinovaným spôsobom podporovať výskum, technologický rozvoj a demonštračné činnosti (ďalej len „VTD“) v členských štátoch a krajinách pridružených k siedmemu rámcovému programu (ďalej len „pridružené krajiny“) s cieľom prekonať zlyhania trhu a zamerať sa na vývoj produktov, prostredníctvom ktorých sa uvedené technológie uplatnia na trhu, a tým uľahčovať úsilie priemyslu o rýchle zavedenie technológie palivových článkov a vodíkovej technológie do praxe; c) podporovať vykonávanie priorít STI pre palivové články a vodík v oblasti VTD, najmä prideľovaním grantov na základe výziev na predkladanie súťažných návrhov; d) zamerať sa na stimulovanie zvyšovania verejných a súkromných investícií do výskumu palivových článkov a vodíkovej technológie v členských štátoch a v pridružených krajinách.
21.

Dvor audítorov zaznamenal tieto nedostatky predbežnej kontroly: — mohla by sa zlepšiť dokumentácia kontrol monitorovania výstupov projektov, analýz výkonnosti projektov, monitorovania subdodávateľov a osvedčení žiadostí o preplatenie nákladov; — záverom správy technickej kontroly, ktorú vypracovali externí experti u výrobcu leteckých zariadení v súvislosti s projektmi, ktoré tento výrobca vykonával pre spoločné podniky SESAR a Čisté nebo, bolo, že by sa mohla zlepšiť výmena údajov a výsledkov medzi týmito dvomi spoločnými podnikmi, ako aj koordinácia na úrovni manažmentu a expertov a stanovenie kritérií prideľovania projektov medzi nich. Závery a odporúčania tohto preskúmania sa postupne zavádzajú a následne kontrolujú spolu so spoločným podnikom Čisté nebo.
15.

V roku 2012 spoločný podnik vykonal obmedzené preskúmanie výkazov nákladov (12), na základe ktorého dospel vo svojej výročnej správe o činnosti k záveru, že chybovosť v programe je nižšia než 2 %. Toto preskúmanie však nezahŕňalo žiadne audity a neposkytlo záruku v súvislosti so správnosťou preskúmaných výkazov nákladov. Do ukončenia auditu realizovaného Dvorom audítorov (v septembri 2013) neboli dostupné informácie o vykonávaní stratégie spoločného podniku týkajúcej sa následných auditov dostatočné na to, aby Dvor audítorov posúdil, či táto kľúčová kontrola funguje účinne.
13.

Na základe pokynu účtovníka Európskej komisie, že všetky nerealizované kurzové straty majú byť zahrnuté do rozpočtu, ako aj do finančného účtovníctva, agentúra zaradila túto sumu do svojho účtovníctva. Agentúra očakáva, že bude potrebovať tieto finančné prostriedky na vyplatenie miezd svojich zamestnancov splatných v GBP po schválení úprav platov za roky 2011 a 2012. Agentúra si je vedomá toho, že Generálne riaditeľstvo pre rozpočet (GR BUDG) považuje úpravu platov za nepredvídateľné výdavky, no usúdila, že toto stanovisko nemožno obhájiť, pretože prispôsobenie výmenných kurzov a vyrovnávajúcich príplatkov, ktoré sú súčasťou každej úpravy miezd, je nielenže predvídateľné, ale sa dokonca právne vyžaduje a je dávno splatné. V rozpočte agentúra používa rovnakú metodiku ako na výpočet výdavkov budúcich období vo finančnom účtovníctve. Hlavnou obavou agentúry je to, že v prípade, že tieto čísla nebudú zahrnuté do rozpočtu na rok 2012, bude musieť vrátiť finančné prostriedky Komisii, keď budú v podstate potrebné na zaplatenie miezd po schválení vyrovnávajúcich príplatkov a príslušných výmenných kurzov na skutočnú úroveň.
11.

Miera viazaných rozpočtových prostriedkov v rôznych hlavách sa pohybovala od 94 % do 99 % celkových rozpočtových prostriedkov, čo naznačuje, že právne záväzky boli podpísane včas. Avšak miera viazaných rozpočtových prostriedkov prenesených do roku 2013 bola vysoká v hlave II (administratívne výdavky) na úrovni 35 % a v hlave III (prevádzkové výdavky) na úrovni 46 %. V prípade hlavy II to bolo spôsobené do značnej miery udalosťami, ktoré agentúra nemala pod kontrolou, napr. španielske orgány neskoro zaslali faktúru za prenájom kancelárskych priestorov v roku 2012. Taktiež s cieľom pokryť zvýšené prevádzkové potreby, ktorým agentúra čelila v poslednom štvrťroku 2012, agentúra objednala vysoký objem tovarov a služieb, ktorých dodanie koncom roka ešte neprebehlo. V prípade hlavy III bolo dôležitou príčinou vysokej miery prenosov značné pracovné zaťaženie, ktorému agentúra čelila v dôsledku vysokého počtu IT projektov, ktoré buď začali alebo prebiehali v roku 2012. Toto pracovné zaťaženie malo dosah na včasnosť postupov verejného obstarávania v prípade dvoch IT projektov začatých v roku 2012. Okrem toho výdavky na odborné školenia a služobné cesty zamestnancov a expertov v poslednom štvrťroku 2012 sa mali preplatiť až začiatkom roka 2013.
—

Spoločné publikácie – 2: v anglickom jazyku (1. vydanie); v týchto jazykoch: BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV, TR, NO, HR (2. vydanie), (3).